ร้านอยู่ในพลาซ่าคนละโซนกับเควิลเลจ เรียกว่านิฮอนมาจิ เพราะฉะนั้นถ้าท่านเข้าไปจอดในส่วนของเควิลเลจ เตรียมหาที่แสตมป์บัตรหรือเตรียมเสียตังค่าที่จอดรถไว้เลย

ร้านหาไม่ยากแต่ป้ายชื่อร้านหายาก อยู่ข้างๆร้านเบเกอรี่ ถ้าท่านเป็นคนตัวสูงใหญ่ ไม่แนะนำให้ขึ้นไปทานชั้นสอง เพราะเพดานเตี้ยมาก และต้องนั่งกับพื้น พนักงานบริการดีครับ แต่รับออร์เดอร์อาจจะงงๆนิดนึง

อาหารจะออกแนวพื้นบ้านของญี่ปุ่น รสชาติพอใช้ได้ แต่สำหรับข้าพเจ้ารู้สึกว่ารสชาติเหมือนกันหมดทุกจาน ราคาพอสมควรครับ เพราะไปกันผู้ใหญ่ตัวใหญ่ 7 คน + ข้าพเจ้าตัวเล็ก 1 คน จบที่คนละ 700 บาท รวมเบียร์หลายเหยือก และสาเกเยอะพอสมควร